stanford-oval/wikipedia huggingface dataset:
วัดกระทุ่มปี่
รายนามเจ้าอาวาส

1.พระอาจารย์จอย พ.ศ. 2449 - พ.ศ. 2460
2.พระใบฎีกาโท้ พ.ศ. 2460 - พ.ศ. 2474
3.พระครูวินยาภิรัต (เฟื่อง ภควมฺปติ) พ.ศ. 2474 - พ.ศ. 2479
4.พระสมุห์แก่น อุปคุตโต พ.ศ. 2479 - ลาสิกขา พ.ศ. 2484
5.พระภิกษุอัมพร พ.ศ. 2484 - ลาสิกขา พ.ศ. 2485
6.พระภิกษุหวน พ.ศ. 2485 - ลาสิกขา
7.พระสิงหบุราจารย์ (แป้น ภทฺทโก) 1 พฤษภาคม พ.ศ. 2503 - 21 กรกฎาคม พ.ศ. 2530
8.พระสิงหคณาจารย์ (ทวี สุวณฺณปาโล) 
11 สิงหาคม พ.ศ. 2531 - ปัจจุบัน
โรงเรียนวัดกระทุ่มปี่ภัทรราษฎร์ประสิทธิ์

เริ่มสร้างในปี พ.ศ. 2488 โดยการนำของชาวบ้านโพธิ์ชัย ได้ร่วมกันบริจาคทรัพย์เพื่อสร้างอาคารเรียน 1 หลัง โดยมี ขุนเชาว์โพธิ์ชัย (เล็ก จันทร์แสง) ได้ร่วมบริจาคเรือนไม้หลังเก่าของตนให้เป็นอาคารเรียนชั่วคราว คิดเป็นเงิน 2,365 บาท
ต่อมา พระมหาแป้น ภทฺทโก ได้ร่วมกับชาวบ้านและทางราชการ ได้สร้างอาคารเรียนหลังใหม่ เป็นชนิดคอนกรีตเสริมเหล็ก และได้ตั้งชื่อใหม่ว่า โรงเรียนวัดกระทุ่มปี่ภัทรราษฎร์ประสิทธิ์
ปัจจุบันเปิดทำการสอนตั้งแต่ชั้นประถมศึกษาถึงมัธยมศึกษาตอนปลาย
สมถวิล สิงห์วังชา

สมถวิล สิงห์วังชา
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นมินิมัมเวท WBC เมื่อ 28 เม.ย. 2544 แพ้น็อค เออร์เนสโต้ รูบิลล่าร์ (ฟิลิปปินส์) ยก 4 ที่ ดาเวา ฟิลิปปินส์ [ต้องการอ้างอิง]
วันทยหัตถ์

วันทยหัตถ์ คือการกระทำตามคำสั่งในการฝึกแบบสากล ที่นิยมใช้ในการฝึกของเหล่าทหารและลูกเสือ โดยใช้เป็นสัญลักษณ์ในการทำความเคารพด้วยบุคคลท่ามือเปล่า
วันทยหัตถ์
ประวัติ

สมัยโบราณ อัศวินจะใส่ชุดเกราะเหล็ก จะมีหมวกเหล็กที่มีตะแกรงด้านหน้าเอาไว้ป้องกันตา เนื่องจากผู้ที่เป็นอัศวินล้วนเป็นผู้ที่มีชาติตระกูล ก่อนที่จะประลอง จะมีการเปิดตะแกรงด้านหน้าออกมาเพื่อให้ได้เห็นหน้าตาของคู่ต่อสู้ ถือว่าเป็นการให้เกียรติซึ่งกันและกัน คล้าย ๆ กับชาวจีนที่การต่อสู้แบบตัวต่อตัวนั้น จะต้องบอกชื่อของตัวเองให้อีกฝ่ายหนึ่งรู้ วิธีการเปิดตะแกรงด้านหน้าออก ทำโดยการใช้มือดันตะแกรงด้านหน้าขึ้นไป หลังจากนั้นต่อมา การแสดงความเคารพแบบนี้ก็ได้แพร่หลายในหมู่นักรบทั่วไป กลายเป็นการแสดงความเคารพในแบบปกติของชาวบ้านด้วย เนื่องจากยุโรปเป็นเมืองหนาว บุคคลทั่วไปจะสวมหมวก เวลาที่ทักทายกันโดยเฉพาะระหว่างทักทายกุลสตรี วิธีการคือใช้ปลายนิ้วมือจับปลายหมวกด้านหน้า ถอดแล้วเหวี่ยงไปถึงแขนตรงกันข้ามในลักษณะนี้มีพร้อมกับการก้มหัวเล็กน้อย แต่ต่อเมื่อที่วันๆ หนึ่งจะมีบุคคลต้องเคารพมากมายหรือเพียงแค่เร่งรีบ ชาวบ้านจึงใช้ปลายนิ้วมือจับปลายหมวกด้านหน้ายกขื้นและยกลงโดยที่ไม่ถอดหมวก จนในที่สุดการทหารก็ได้นำการทำความเคารพชนิดนี้มาใช้เป็นนโยบายหลักในการเคารพนายทหาร
ในทางการปฏิบัติเมื่อ 2000 ปีมาแล้ว กองทหารโรมันที่เป็นที่รู้จักกันดีว่ามีความเป็นระเบียบ ทหารจะสวมชุดเกราะที่เป็นโลหะ เวลามีการสวนสนามบรรดานายทหารที่ใส่ชุดเกราะนั่งอยู่บนอัฒจันทร์ กลางวันแดดจ้ามากสะท้อนแสง ดังนั้นเวลาหมู่ทหารที่เดินสวนสนามอยู่ข้างล่างต้องมองไปที่เหล่านายทหาร แสงแดดสะท้อนกับชุดเกราะ แสบตา เป็นเหตุให้ทหารทำหน้าตาน่ารังเกียจ เหล่านายทหารจึงได้อนุญาตให้ยกมือขึ้นป้องหน้าเพื่อให้มองนายทหารได้ชัดเจน นายทหารที่อยู่บนนั้นเห็นว่ามันเป็นระเบียบดีขึ้นและคล้ายกับเป็นท่าที่ทำความเคารพวิธีหนึ่ง จึงกำหนดให้ท่าป้องหน้า (ตะเบ๊ะ) เป็นวิธีทำความเคารพผู้บังคับบัญชา
ทฤษฎีหนึ่งเชื่อว่าการทำวันทยหัตถ์มีมาตั้งแต่สมัยโรมัน แต่ก็ไม่มีหลักฐานยืนยันว่าทหารยุคนั้นยกมือขึ้นเพื่อทักทายกันอย่างเป็นทางการ และ อีกทฤษฎีเชื่อว่าการทำวันทยหัตถ์มีมาตั้งแต่สมัยยุคกลางของยุโรป เหล่าอัศวินใช้มือยกดาบขึ้นเพื่อแสดงให้เห็นว่าพวกเขามาอย่างเป็นมิตร ทว่าคำอธิบายนี้ก็ยังคงน่าเคลือบแคลง
วันทยหัตถ์ในแต่ละประเทศ > กลุ่มประเทศเครือจักรภพแห่งประชาชาติกับอดีตสมาชิกกลุ่มประเทศเครือจักรภพแห่งประชาชาติ

ต่อมากองทัพสหราชอาณาจักรเริ่มธรรมเนียมปฏิบัติที่พลทหารและทหารที่ไม่ใช่ชั้นสัญญาบัตรจะต้องถอดหมวกออกเพื่อแสดงการทักทาย ทหารชั้นผู้น้อยต้องถอดหมวกเพื่อทักทายทหารที่มียศสูงกว่าด้วย แต่ธรรมเนียมนี้ถูกยกเลิกไปในศตวรรษที่ 18 เพราะการใส่หมวกหรือเครื่องประดับศีรษะกลายเป็นเรื่องยุ่งยาก
หลังจากนั้น กองทัพอังกฤษจึงริเริ่มหันมาทำวันทยหัตถ์โดยหันฝ่ามือออกด้านหน้าและลดฝ่ามือลงด้วยการสับมือไปทางหน้าลำตัว อย่างที่ทหารในกองทัพอากาศ เหล่านาวิกโยธิน รวมถึงลูกเสือบกและลูกเสืออากาศ ทำกัน อย่างไรก็ดี กองทัพเรืออังกฤษเองได้ปรับรูปแบบโดยเปลี่ยนจากหันฝ่ามือออกด้านนอกตามทหารบกและทหารอากาศอังกฤษให้ฝ่ามือคว่ำลงในระดับ 90 องศา และลดฝ่ามือลงโดยไม่สับมือไปทางหน้าลำตัว เชื่อว่าที่ทำเช่นนี้ ก็เพราะทหารเรือต้องทำงานบนเรือ จะให้หันฝ่ามือออกที่มีคราบสกปรกจากคราบจาระบีที่เลอะเทอะฝ่ามือทักทายกันก็คงไม่น่าชื่นชมนัก ในปัจจุบันวิธีวันทยาหัตถ์ของกองทัพเรืออังกฤษท่าคว่ำฝ่ามือเป็นแม่แบบสากลในการวันทยหัตถ์ของกองทัพทุกเหล่าทัพเกือบทุกประเทศในโลก แต่อาจจะจะมีการปรับลักษณะท่วงท่าในการวันทยหัตถ์แตกต่างกันออกไปในแต่ละประเทศแต่ยังคงลักษณะการคว่ำฝ่ามือไว้คงเดิม มีเพียงบางประเทศเท่านั้นที่ทหารเรือยังคงใช้วิธีวันทยหัตถ์แบบหันฝ่ามือออกด้านหน้า เช่น ฝรั่งเศส มอลตา เช่นเดียวกันกับตำรวจในกลุ่มประเทศเครือจักรภพแห่งประชาชาติกับอดีตสมาชิกกลุ่มประเทศเครือจักรภพแห่งประชาชาติ ต่างใช้การวันทยหัตถ์แบบหันฝ่ามือออกด้านหน้าเหมือนกับกองทัพบก และ กองทัพอากาศในสหราชอาณาจักร กันอย่างแพร่หลาย แต่ตำรวจสกอตแลนด์ยาร์ดมีวิธีวันทยหัตถ์ที่แตกต่างไปกับกองทัพและตำรวจในสหราชอาณาจักร คือ หันหลังมือออกด้านหน้า
กองทัพบริเตน และ กองทัพของกลุ่มประเทศเครือจักรภพแห่งประชาชาติ เช่น ออสเตรเลีย นิวซีแลนด์ อินเดีย ปากีสถาน
อิรัก
สหรัฐอาหรับเอมิเรตส์ กานา แทนซาเนีย บางเหล่าทัพและตำรวจในประเทศหรือในดินแดนนั้น เช่น แคนาดา ลักเซมเบิร์ก (แอฟริกาใต้ มาเลเซีย (ตำรวจ)) หรือประเทศที่ไม่ได้เป็นส่วนหนึ่งในจักรวรรดิบริติช แต่ได้รับอิทธิพลทางทหารมาจากประเทศสหราชอาณาจักร เช่น ซาอุดิอาระเบีย จะมีความหมายในการเคารพนายทหารว่าเป็นการเคารพพระราชินีผ่านนายทหาร ถือว่านายทหารคือตัวแทนของพระราชินี ไม่ได้มีความหมายว่าเคารพตัวนายทหาร ในยุคปัจจุบันถึงแม้ว่าประเทศที่ได้รับเอกราชจากอังกฤษ วิธีการเคารพจะไม่มีความหมายว่าเป็นการเคารพพระราชินีแล้วก็ตาม แต่วัฒนธรรมการใช้วันทยหัตถ์จะยังมีอยู่และโดดเด่นที่การหันฝ่ามือด้านหน้าออกไปด้านนอกมองแล้วเหมือนจะเป็นการแสดงฝ่ามือ ซื่งในโบราณกาล การแสดงฝ่ามือถือเป็นการแสดงความเป็นมิตร เพราะผู้ที่กำลังเข้าพบอยู่สามารถมองเห็นว่าไม่ได้ถืออาวุธ นั่นคือที่มาที่ไปของการจับมือระหว่างบุคคลสำคัญเช่นกัน เพราะฉะนั้นในการทหารที่ต้องแสดงความจริงใจพร้อมกับทำความเคารพ จึงได้ใช้ท่าวันทยหัตถ์ด้วยการหันฝ่ามือออกไปด้านนอก อย่างไรก็ดีประเทศที่ได้รับเอกราชจากอังกฤษก็ไม่ได้คงรูปแบบวิธีวันทยหัตถ์หันฝ่ามือออกด้านหน้าทุกประเทศ แต่อาจใช้วิธีคว่ำฝ่ามือลงทุกเหล่าทัพก็มีเช่นเดียวกัน เช่น มาเลเซีย สิงค์โปร์ พม่า ไอร์แลนด์ อิสราเอล อิหร่าน อัฟกานิสถาน อียิปต์ บรูไน เป็นต้น
แหล่งข้อมูลอื่น

Leonard Wong, Douglas C. Lovelace, Jr.: Knowing when to Salute, Strategic Studies Institute of the US Army War College, July 2007
วิดีโอสาธิตการวันทยหัตถ์ของทหารบกอังกฤษ
วิดีโอสาธิตการวันทยหัตถ์ของเหล่าทัพเรืออังกฤษ
การวันทยหัตถ์ในกลุ่มประเทศเครือจักรภพแห่งประชาชาติกับอดีตสมาชิกกลุ่มประเทศเครือจักรภพแห่งประชาชาติ
สมดุลสีขาว

ซ้าย: ก่อนปรับสมดุลสีขาว ขวา: หลังปรับสมดุลสีขาว
สมดุลสีขาว (white balance) หรือ สมดุลสี (color balance) คือการปรับสมดุลของอุณหภูมิสีในกล้องดิจิทัล ทำให้ตอนที่ถ่ายภาพวัตถุที่เป็นสีขาวเช่นกระดาษหรือผนัง สีจะไม่ออกไปทางสีแดงหรือน้ำเงิน
โดยหลักแล้วเป็นการแก้ไขเพื่อให้ได้โทนสีที่ต้องการภายใต้แหล่งกำเนิดแสงที่มีการไล่สีต่าง ๆ กันไป โดยมากมักจะทำโดยปรับสมดุลระหว่างสีแดงและสีฟ้าอ่อน
ภาพรวม

สำหรับกล้องถ่ายภาพที่สามารถถ่ายได้ภาพถ่ายตามสีในอุดมคติได้นั้นควรจะสามารถบันทึกภาพตามสเปกตรัมพลังงานของแสงในฉากตามที่ปรากฏจริง อย่างไรก็ตาม ในสถานการณ์ที่ต่างกันไป เช่น ภายใต้ แหล่งกำเนิดแสงสีแดง (อุณหภูมิสีต่ำ) เช่นหลอดไส้ร้อนแบบธรรมดา หรือภายใต้แหล่งกำเนิดแสงสีน้ำเงิน (อุณหภูมิสีสูง) เช่น หลอดฟลูออเรสเซนต์ ตาของมนุษย์อาจเกิดการปรับแก้ชดเชยเพื่อให้มองค่อนไปทางสีแดงหรือน้ำเงินมากขึ้น ตามแหล่งกำเนิดแสง ให้มองเห็นได้ดูเป็นธรรมชาติ
ดังนั้นแล้ว แม้ว่าจะสามารถถ่ายภาพสีในอุดมคติได้ แต่ภาพถ่ายก็จะไม่ใช่ภาพถ่ายที่เป็นธรรมชาติ เนื่องจากอิทธิพลของแหล่งกำเนิดแสง การปรับนี้คือสิ่งที่เรียกว่าการปรับสมดุลแสงขาว โดยหลักแล้วทำเพื่อปรับให้วัตถุที่ควรจะไม่มีสีเลยออกมาเป็นสีขาว–เทา–ดำ ภายใต้แสงที่ต่างกันไป อย่างไรก็ตาม ในบางกรณีเช่นการถ่ายภาพภายใต้แสงอาทิตย์ยามใกล้ตกดินนั้นอาจจะตั้งใจให้สีออกแดงโดยความตั้งใจของผู้ถ่ายเอง จึงไม่มีความหมายที่จะปรับสมดุลแสงขาวอย่างสมบูรณ์ในกรณีนี้
สำหรับในกรณีของการถ่ายภาพด้วยเกลือเงิน ฟิล์มสีธรรมดาได้รับการพัฒนาโดยมีการกำหนดมาตรฐานและปรับแต่งเพื่อให้ภาพถ่ายที่ถ่ายภายใต้แสงแดด (เวลากลางวัน) ดูเป็นธรรมชาติ หากใช้ฟิล์มนี้แล้วไปถ่ายภาพวัตถุภายใต้แสงฟลูออเรสเซนต์ สีอาจจะออกเป็นสีเขียวและดูไม่เป็นธรรมชาติได้ นอกจากนี้ หากไปถ่ายภาพวัตถุที่มีแสงจากหลอดไส้ สีก็อาจดูไม่เป็นธรรมชาติ วัสดุการถ่ายภาพที่ละเอียดอ่อน เช่น ฟิล์มรีเวอร์แซล อาจถูกปรับด้วยฟิลเตอร์ในสภาพอากาศที่ครึ้มฟ้ามีเมฆมากหรือในตอนเช้าตรู่
กล้องดิจิทัลก็ไวต่อสมดุลสีขาวเช่นกัน ดังนั้น กล้องดิจิทัลทั้งหมดจึงมีฟังก์ชันการปรับสมดุลสีขาวแบบอัตโนมัติหรือแบบปรับเอง
สำหรับภาพเคลื่อนไหว เช่นในกล้องวิดีโอ เองก็เช่นเดียวกัน แต่ในกรณีของภาพเคลื่อนไหวจะต้องปรับแก้อย่างต่อเนื่อง ซึ่งเห็นได้ชัดเป็นพิเศษในการถ่ายภาพแบบเฟรมต่อเฟรม แต่เป็นการยากที่จะดูว่าค่าแสงผันแปรระหว่างฉากในระยะเวลาสั้น ๆ หรือไม่ ดังนั้นควรตั้งให้ปรับแก้แบบคงที่แทนที่จะตั้งให้ปรับอัตโนมัติ
เมื่อบันทึกหรือแพร่ภาพสดด้วยกล้องวิดีโอตั้งแต่ 2 ตัวขึ้นไป หากสมดุลแสงขาวระหว่างกล้องไม่เท่ากัน จะเห็นภาพที่มีอุณหภูมิสีต่างกันเมื่อสลับภาพไปมา ทำให้ได้ภาพที่ไม่น่าดู จึงควรปรับสมดุลสีขาวให้ดี นอกจากนี้ หากดูฟุตเทจของรายการโทรทัศน์อย่างละเอียด อาจพบว่าความสมดุลเปลี่ยนไปเมื่อเข้ามาจากภายนอกสู่ภายในอาคาร หรือเมื่อแหล่งกำเนิดแสงเปลี่ยนจากหลอดไส้เป็นหลอดฟลูออเรสเซนต์
สถานีรถไฟลินทซ์

สถานีรถไฟลินทซ์ เป็นสถานีรถไฟที่ใหญ่ที่สุดในลินทซ์ และอันดับที่ 3 ในประเทศออสเตรีย เปิดใช้งานใน ค.ศ. 1858 เป็นศูนย์รวมการคมนาคมในเมืองลินทซ์ ดำเนินการโดยการรถไฟสหพันธรัฐออสเตรีย (เออเบเบ) ผู้โดยสาร 30,000 คนต่อวัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีรถไฟลินทซ์
Linzer Lokalbahn - official site (เยอรมัน)
วัดบางกะเจ้ากลาง

| วัดบางกะเจ้ากลาง |
| --- | --- |


ชื่อสามัญ: วัดบางกะเจ้ากลาง, วัดบางกระเจ้ากลาง
ที่ตั้ง: เลขที่ 44 หมู่ที่ 7 ซอยเพชรหึงษ์ 25/4 ถนนเพชรหึงษ์ ตำบลบางยอ อำเภอพระประแดง จังหวัดสมุทรปราการ 10130
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรสุตชินวัฒน์ (อนุชิต อาจารโสภี)
 สถานีย่อยพระพุทธศาสนา
วัดบางกะเจ้ากลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านบางกะเจ้ากลาง ตำบลบางยอ อำเภอพระประแดง จังหวัดสมุทรปราการ วัดมีเนื้อที่ 7 ไร่ 1 งาน 22 ตาราวา มีที่ธรณีสงฆ์ จำนวน 3 แปลง เนื้อที่ 11 ไร่ 1 งาน 55 ตารางวา มีพระครูสมุทรสุตชินวัฒน์ ดร. (อนุชิต อาจารโสภี) เป็นเจ้าอาวาสรูปปัจจุบัน
วัดบางกะเจ้ากลางสร้างขึ้นเมื่อประมาณ พ.ศ. 2380 ได้รับพระราชทานวิสุงคามสีมาเมื่อประมาณ พ.ศ. 2395
พื้นที่ตั้งวัดเป็นที่ราบลุ่มอยู่ริมคลองบางกะเจ้า ภายในวัดมีอาคารเสนาสนะ คือ พระอุโบสถกว้าง 8 เมตร ยาว 17 เมตร มีภาพจิตรกรรมฝาผนังที่งดงาม ด้านหลังพระประธานเป็นภาพเทพชุมนุม กุฎีสงฆ์ จำนวน 15 หลัง ส่วนมากเป็นอาคารเรือนไม้สัก ศาลาการเปรียญเป็นอาคารไม้ ช่องลมเป็นไม้ฉลุลายก้านขดสวยงาม มีหอสวดมนต์ 1 หลัง
วิจิตร สุพินิจ

| วิจิตร สุพินิจ |
| --- | --- |

ผู้ว่าการธนาคารแห่งประเทศไทย
ดำรงตำแหน่ง 1 ตุลาคม พ.ศ. 2533 – 1 กรกฎาคม พ.ศ. 2539
ก่อนหน้า: ชวลิต ธนะชานันท์
ถัดไป: เริงชัย มะระกานนท์
 
ข้อมูลส่วนบุคคล
เกิด: 14 กรกฎาคม พ.ศ. 2484
เสียชีวิต: 11 กุมภาพันธ์ พ.ศ. 2561 (76 ปี)
คู่สมรส: กิระนันทน์ สุพินิจ
ลายมือชื่อ: 

วิจิตร สุพินิจ (14 กรกฎาคม พ.ศ. 2484 - 11 กุมภาพันธ์ พ.ศ. 2561) อดีตคณบดีบัณฑิตวิทยาลัย สาขาบริหารธุรกิจ มหาวิทยาลัยสยาม อดีตผู้ว่าการธนาคารแห่งประเทศไทย
และอดีต ประธานคณะกรรมการกำกับหลักทรัพย์และตลาดหลักทรัพย์
ประวัติ

วิจิตร สุพินิจ หรือ ดร.วิจิตร สุพินิจ เกิดเมื่อวันที่ 14 กรกฎาคม พ.ศ. 2484 เป็นบุตรคนที่ 4 จากพี่น้อง 8 คน ของหล่อ กับผิว สุพินิจ สำเร็จการศึกษาที่โรงเรียนปราจิณราษฎรอำรุง,โรงเรียนกรุงเทพคริสเตียนวิทยาลัย,โรงเรียนสวนกุหลาบวิทยาลัยและโรงเรียนเตรียมอุดมศึกษา จบการศึกษา B.A. (Economics and Social Studies with Hons Class 2 Division 2) University of Manchester จากประเทศอังกฤษ พ.ศ. 2509 M.A. (International and Foreign Economics Ad) Yale University จากสหรัฐอเมริกา พ.ศ. 2515 ปริญญาบัตรหลักสูตรการป้องกันราชอาณาจักร วิทยาลัยป้องกันราชอาณาจักร พ.ศ. 2532
รับราชการ

ดร.วิจิตร สุพินิจ เริ่มรับราชการครั้งแรกเมื่อ พ.ศ. 2509 เป็นเศรษฐกร ฝ่ายวิชาการ พ.ศ. 2515 เป็นหัวหน้าเศรษฐกร ฝ่ายวิชาการ พ.ศ. 2516 เป็นหัวหน้าหน่วยการเงินระหว่างประเทศ ฝ่ายวิชาการ พ.ศ. 2518 เป็นผู้ช่วยผู้อำนวยการฝ่ายวิชาการ พ.ศ. 2519 เป็นผู้ช่วยผู้อำนวยการฝ่ายการต่างประเทศ พ.ศ. 2521 เป็นรองผู้อำนวยการฝ่ายการต่างประเทศ พ.ศ. 2529 เป็นผู้อำนวยการฝ่ายการธนาคาร เป็นพ.ศ. 2531 ผู้ช่วยผู้ว่าการธนาคารแห่งประเทศไทย พ.ศ. 2533 เป็นรองผู้ว่าการธนาคารแห่งประเทศไทย 1 ตุลาคม พ.ศ. 2533 ได้รับการแต่งตั้งเป็นผู้ว่าการ ธนาคารแห่งประเทศไทย ก่อนจะลาออกเมื่อ 1 กรกฎาคม พ.ศ. 2539 เพราะล้มเหลวในการแก้ไขปัญหาธนาคารกรุงเทพฯ พาณิชย์การหรือแบงก์บีบีซี
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
วอเตอร์ลู (ภาพยนตร์)

| วอเตอร์ลู |
| --- | --- |
กำกับ: เซียร์เกย์ บอนดาร์ชุค
เนื้อเรื่อง: H. A. L. Craig
อำนวยการสร้าง: ดิโน เดอ ลอเรนติส
นักแสดงนำ: ร็อด ชไตเกอร์ คริสโตเฟอร์ พลัมเมอร์
ดนตรีประกอบ: Nino Rota Wilfred Josephs
วันฉาย:   26 ตุลาคม ค.ศ. 1970 (1970-10-26) 
ความยาว: 134 นาที
ประเทศ: อิตาลี สหภาพโซเวียต
ภาษา: อังกฤษ
วอเตอร์ลู (Waterloo) เป็นภาพยนตร์สงครามอิงประวัติศาสตร์ ว่าด้วยยุทธการที่วอเตอร์ลู อันเป็นยุทธการสำคัญครั้งสุดท้ายของสงครามนโปเลียน ภาพยนตร์เรื่องนี้เกิดขึ้นโดยการร่วมทุนของประเทศอิตาลีกับสหภาพโซเวียต กำกับโดยเซียร์เกย์ บอนดาร์ชุค ชาวโซเวียต และอำนวยการสร้างโดยดิโน เดอ ลอเรนติส ชาวอิตาลี
ตัวละครสำคัญ > ฝ่ายนโปเลียนและพวก

Rod Steiger รับบท จักรพรรดินโปเลียนที่ 1
Dan O'Herlihy รับบท จอมพล มีแชล แน
Ivo Garrani รับบท จอมพล ฌ็อง-เดอ-ดีเยอ ซูลต์
Charles Millot รับบท จอมพล แอมานุแอล เดอ กรูชี
Jean Louis รับบท จอมพล นีกอลา อูดีโน
Giorgio Sciolette รับบท จอมพล หลุยส์-อาแล็กซ็องดร์ แบร์ตีเย
Rodolfo Lodi รับบท โฌแซ็ฟ ฟูเช
Vladimir Druzhnikov รับบท พลเอก เอเตียน มอริช เฌราร์
Boris Molchanov รับบท พลเอก อ็องรี กาเตียง แบร์ทร็อง
Lev Polyakov รับบท พลเอก ฟร็องซัว เอเตียน เดอ เกลแลร์ม็อง
Sergio Testori รับบท พลโท มาร์เซลแล็ง มาร์โบ
Gianni Garko รับพล พลตรี อ็องตวน ดรูโอ
ตัวละครสำคัญ > ฝ่ายอังกฤษและพวก

Christopher Plummer รับบท จอมพล อาร์เธอร์ เวลสลีย์ ดยุกแห่งเวลลิงตัน
Orson Welles รับบท พระเจ้าหลุยส์ที่ 18 แห่งฝรั่งเศส
Sergo Zakariadze รับบท จอมพล เก็พฮาร์ท ฟ็อน บลึชเชอร์
Karl Lyepinsk รับบท พลโท เอากุสท์ ไนท์ฮาร์ท ฟ็อน กไนเซอเนา
Jack Hawkins รับบท พลโท เซอร์ โทมัส พิคตัน
Terence Alexander รับบท พลโท เฮนรี ปาเก็ต เอิร์ลแห่งอัคบริดจ์
Peter Davies รับบท พลโท เจมส์ ฮาย ลอร์ดฮาย
Michael Wilding รับบท พลตรี วิลเลียม พอนซอนบี
John Savident รับบท พลจัตวา คาร์ล ไฟรแฮร์แห่งมึฟลิง
Rupert Davies รับบท พันเอก อเล็กซานเดอร์ กอร์ดอน ดยุกแห่งกอร์ดอน
Ian Ogilvy รับบท พันเอก เซอร์ วิลเลียม ฮาว เดอ แลนซีย์
รางวัล

| รางวัล | สาขา | ผู้ถูกเสนอชื่อ | ผล |
| --- | --- | --- | --- |
| British Academy Film Award | การถ่ายภาพยนตร์ยอดเยี่ยม | Armando Nannuzzi | เสนอชื่อเข้าชิง |
| British Academy Film Award | การออกแบบเครื่องแต่งกายยอดเยี่ยม | Maria De Matteis | ชนะ |
| British Academy Film Award | การกำกับศิลป์ยอดเยี่ยม | Mario Garbuglia | ชนะ |
| David di Donatello | ภาพยนตร์ยอดเยี่ยม | Dino De Laurentiis | ชนะ |
| Nastro d'Argento | การถ่ายภาพยนตร์ยอดเยี่ยม | Armando Nannuzzi | เสนอชื่อเข้าชิง |
วัดบางกุฎีทอง

| วัดบางกุฎีทอง |
| --- | --- |

ที่ตั้ง: เลขที่ 43 หมู่ที่ 2 ซอยถนนบางกะดีสายใน 6 ถนนบางกะดีสายใน ตำบลบางกะดี อำเภอเมืองปทุมธานี จังหวัดปทุมธานี 12000
ประเภท: วัดราษฎร์
นิกาย: มหานิกาย
พระพุทธรูปสำคัญ: พระพรหมองค์ใหญ่ที่สุดในโลก
เจ้าอาวาส: พระใบฎีกาสุรเดช จกฺกธมฺโม
 สถานีย่อยพระพุทธศาสนา
วัดบางกุฎีทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ตรงข้ามกับนิคมอุตสาหกรรมบางกะดี ในหมู่ที่ 2 บ้านโคกชะพลู ตำบลบางกะดี อำเภอเมืองปทุมธานี จังหวัดปทุมธานี ปัจจุบันมีพระใบฎีกาสุรเดช จกฺกธมฺโม เป็นเจ้าอาวาส
วัดบางกุฎีทองตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2328
วัดเป็นที่ประดิษฐานพระพรหมองค์ใหญ่ที่สุดในโลก ซึ่งตั้งอยู่บนวิหารแก้วจัตุรมุข กว้าง 10.2 เมตร ยาว 14.5 สูง 16.5 เมตร องค์พระพรหมมีโครงสร้างเหล็ก ก่ออิฐ ปั้นปูน โดยใช้ปูนตำจากเพชรบุรี ประดับกระจก ติดแก้วสี และเพชรสวารอฟสกีมากกว่า 100,000 เม็ด ด้วยฝีมือช่างจากเพชรบุรี พระพรหมองค์ดังกล่าวใช้เวลาก่อสร้างประมาณ 5 ปีเศษ นับตั้งแต่ทำพิธีลงเสาเข็มสร้างฐานองค์พระพรหม สร้างโดยหลวงพ่อชำนาญ อุตตมปัญโญ (พระราชสิริวัชรรังษี) อดีตเจ้าอาวาสวัดบางกุฎีทอง
ทางวัดมีการจัดงานนมัสการหลวงพ่อดำ-หลวงพ่อขาว กวนข้าวทิพย์ และพิธีสะเดาะเคราะห์ต่อชะตาชีวิต ในช่วงต้นปี
สมถวิล สังขะทรัพย์

| สมถวิล สังขะทรัพย์ |
| --- | --- |

เกิด: 2 เมษายน พ.ศ. 2460
เสียชีวิต: 12 มิถุนายน พ.ศ. 2554 (94 ปี)
สัญชาติ: ไทย
อาชีพ: อาจารย์  ผู้อำนวยการ
รางวัล: ตริตาภรณ์มงกุฎไทย ตริตาภรณ์ช้างเผือก เหรียญกาชาดสรรเสริญชั้น 1 เครื่องราชอิสริยาภรณ์จากสมเด็จพระจักรพรรดิ์ญี่ปุ่น
นางสมถวิล สังขะทรัพย์ เป็นผู้ก่อตั้งโรงเรียนสมถวิล สุขุมวิท 67  โรงเรียนดวงถวิล โรงเรียนสมถวิล ราชดำริ โรงเรียนสมถวิล หัวหิน โรงเรียนอนุบาลสมาคมสตรีไทยและแผนกรับเลี้ยงเด็กยากจน โรงเรียนสอนภาษา สมาคมนักเรียนเก่าญี่ปุ่น ในพระบรมราชูปถัมภ์ โรงเรียนศูนย์ฝึกอาชีวเกษตรสงเคราะห์ (จังหวัดเชียงใหม่ และจังหวัดสระบุรี)
ประวัติ

นางสมถวิล สังขะทรัพย์ เกิดเมื่อวันที่ 2 เมษายน พ.ศ. 2460 ฝั่งธนบุรี สมรสกับร้อยโทอุดม สังขะทรัพย์ มีธิดา 5 คน (จิตติมา, ธาริณี, ฤดีรัตน์, กิ่งมณี, และพิตราภรณ์) จบการศึกษามัธยมจากโรงเรียนสายปัญญา พ.ศ. 2474 ประกาศนียบัตรครูประถม พ.ศ. 2475 สอบได้วิชาชุดครูมัธยม พ.ศ. 2477 และเข้ารับราชการครูโรงเรียนสายปัญญา แล้วไปศึกษาวิชาครูอนุบาลที่ Toyo Eiwa Kindergarten Teacher's Training College กรุงโตเกียว ประเทศญี่ปุ่น เมื่อ พ.ศ. 2481-2483 และศึกษาต่อที่ Post Graduated Course ที่ Lumbuth Teacher's College เมืองโอซากา พ.ศ. 2484 เมื่อกลับมาไทย ก็ย้ายมาสังกัดมาอยู่ที่โรงเรียนการเรือนพระนครแผนกอนุบาลละอออุทิศ  ต่อมาได้ลาออกจากราชการเมื่อ พ.ศ. 2490 ซึ่งเป็นช่วงเริ่มต้นของโรงเรียนสมถวิล ที่ดำเนินการก่อตั้งมาตั้งแต่ปี พ.ศ. 2489
ได้พระบรมราชโองการโปรดเกล้าโปรดกระหม่อมแต่งตั้งให้เป็นวุฒิสมาชิก สมาชิกสภาปฏิรูป และสมาชิกสภานิติบัญญัติ จากนั้นยังได้รับแต่งตั้งให้ดำรงตำแหน่งผู้พิพากษาสมทบ ศาลคดีเด็กและเยาวชน เป็นที่ปรึกษาคณะกรรมการ และเป็นกรรมการในสมาคมต่างๆอีกหลายสมาคม
นางสมถวิล ถึงแก่กรรม เมื่อคืนวันที่12 มิถุนายน พ.ศ. 2554 ด้วยภาวะแทรกซ้อนจากโรคความดันโลหิตสูง
ประวัติ > เครื่องราชอิสริยาภรณ์

ตริตาภรณ์มงกุฎไทย
ตริตาภรณ์ช้างเผือก
เหรียญกาชาดสรรเสริญชั้น 1
เครื่องราชอิสริยาภรณ์จากสมเด็จพระจักรพรรดิ์ญี่ปุ่น
วัดบางขันแตก

| วัดบางขันแตก |
| --- | --- |

ชื่อสามัญ: วัดบางขันแตก, วัดอินประเสริฐ
ที่ตั้ง: ตำบลบางขันแตก อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางขันแตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม
วัดบางขันแตกตั้งเป็นวัด เมื่อ พ.ศ. 2200 วัดมีจารึกชื่อของผู้สร้างไว้ คือ ธรรมาสน์หอสวดในวิหารเก่า ธรรมาสน์มีเสาตั้ง มีพื้นนั่ง ที่จั่วเขียนลายรดน้ำงดงามมากกว้างยาวขนาดพระนั่งสวดได้ 3 รูป มีข้อความจารึกไว้ว่า "ธรรมาสน์สวดนี้ประสกทับกับสีกาทองอิน สร้างไว้ในพระพุทธศาสนา.." และมีธรรมาสน์อีกแห่งหนึ่ง ตั้งอยู่บนศาลาการเปรียญ มีข้อความจารึกไว้ว่า "ธรรมาสน์สีกาทองอินสร้างไว้ในพระพุทธศาสนา ข้าปรารถนาเป็นบุรุษชายทุกชาติไป กว่าจะถึงพระนิพานโน้นเถิด ข้าได้สร้างพระเงิน พระทอง พระทองเหลือง หนังสือเจ็ดคัมภีร์ อัฒจันทร์กฐิน รวมเบ็ดเสร็จเป็นเงินทั้งสิ้น 9 ชั่ง 2 ตำลึง 2 บาท" จารึกดังกล่าวมิได้ระบุศักราช แม้ว่าสีกาทองอิน จะไม่ได้สร้างทั้งหมด แต่ก็บริจาคทรัพย์บูรณะมากที่สุด จึงได้ชื่อว่า วัดอินประเสริฐ
สมเด็จพระมหาสมณเจ้า กรมพระยาวชิรญาณวโรรส ได้เสด็จมาที่วัดนี้เมื่อวันที่ 26 พฤศจิกายน พ.ศ. 2458 ท่านเปลี่ยนชื่อวัดตามนามตำบลว่า "วัดบางขันแตก" วัดได้รับพระราชทานวิสุงคามสีมา เมื่อวันที่ 7 มีนาคม พ.ศ. 2412 การเสด็จมาครั้งนี้โปรดให้รวม "วัดหลวงญวณ" ซึ่งเป็นวัดร้างเข้าไว้ในวัดบางขันแตกด้วย
สิ่งสำคัญของวัด ได้แก่ หลวงพ่อหิน หรือ หลวงพ่อศิลา เป็นพระพุทธรูปปางสมาธิ นาคปรก สมัยลพพบุรี แกะสลักด้วยหินทรายแดง อัญเชิญมาจากสุพรรณบุรี ธรรมาสน์เก่าที่สีกาอินสร้างไว้ธรรมมาสน์หอสวดที่ประสกทับ และสีกาอินสร้างไว้ และกลองใหญ่ขุดจากต้นซุงใหญ่ ขึงด้วยหนังวัวกระทิงจากป่าเมืองกาญจนบุรี
วัดเจียระดับ

| วัดเจียระดับ |
| --- | --- |

ชื่อสามัญ: วัดเจียระดับ, สำนักสงฆ์เจียระดับ
ที่ตั้ง: เลขที่ 60/1 ซอยสุวินทวงศ์ 33 ถนนสุวินทวงศ์ แขวงลำผักชี เขตหนองจอก กรุงเทพมหานคร 10530
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูสุภัทรวิหารการ (เกียรติศักดิ์ ฐิติโก)
 สถานีย่อยพระพุทธศาสนา
วัดเจียระดับ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในแขวงลำผักชี เขตหนองจอก กรุงเทพมหานคร ปัจจุบันพระครูสุภัทรวิหารการ (เกียรติศักดิ์ ฐิติโก) ดำรงตำแหน่งเจ้าอาวาส
วัดเจียระดับเดิมมีฐานะเป็น สำนักสงฆ์เจียระดับ ซึ่งได้รับการถวายที่ดินจากตาวินและยายเล็กเมื่อ พ.ศ. 2523 นายสุทิน พาหุกุล เป็นผู้ขออนุญาตสร้างวัดกับทางราชการ และกระทรวงศึกษาธิการประกาศตั้งเป็นวัดเมื่อวันที่ 13 ตุลาคม พ.ศ. 2529 จากนั้นมีการส่งพระมาอยู่ที่วัด 4–5 รูป แต่อยู่ไม่ได้เพราะมีความลำบากมาก สมเด็จพระมหาวีรวงศ์ (วิน ธมฺมสาโร) จึงส่งพระครูสุภัทรวิหารการมาเป็นเจ้าอาวาส ท่านได้ดำเนินการสร้างวัดต่อมา จนกระทั่งวันที่ 30 พฤศจิกายน พ.ศ. 2561 พระครูสุภัทรวิหารการได้ละสังขารไปและมีพิธีพระราชทานเพลิงศพเมื่อวันที่ 23 มีนาคม พ.ศ. 2562 พระครูสังฆรักษ์เกียรติศักดิ์ ฐิติโก หลานของพระครูสุภัทรวิหารการ ได้เข้ารับตำแหน่งเจ้าอาวาสสืบต่อมา
วัดเจียระดับมีการจัดงานประเพณีแบบท้องถิ่นภาคใต้ในวันสารทเดือนสิบ มีการทำบุญเลี้ยงพระและบังสุกุลเพื่ออุทิศส่วนบุญส่วนกุศลแด่บรรพบุรุษผู้ล่วงลับ มีพิธีแห่หมฺรับและชิงเปรตซึ่งจัดขึ้นเป็นประจำทุกปี
วัดเจริญสมณกิจ (จังหวัดภูเก็ต)

| วัดเจริญสมณกิจ |
| --- | --- |

ชื่อสามัญ: วัดเจริญสมณกิจ, วัดหลังศาล
ที่ตั้ง: ตำบลตลาดใหญ่ อำเภอเมืองภูเก็ต จังหวัดภูเก็ต
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดเจริญสมณกิจ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาดใหญ่ อำเภอเมืองภูเก็ต จังหวัดภูเก็ต มีเนื้อที่ดิน 12 ไร่ 3 งาน 4 ตารางวา
วัดเจริญสมณกิจ หรือ วัดหลังศาล เพราะวัดตั้งอยู่ด้านหลังของศาลจังหวัด เริ่มสร้างเมื่อ พ.ศ. 2494 โดยชาวบ้านได้ร่วมกันสร้าง โดยได้ซื้อที่ดินจากนายบวร กุลวนิช เนื้อที่ 8 ไร่ สร้างเป็นที่พักสงฆ์ขึ้นถวายพระอาจารย์เทศก์  หรือพระนิโรธรังสีคัมภีร์รปัญญาจารย์ ซึ่งเดินธุดงค์มาจากทางภาคตะวันออกเฉียงเหนือของประเทศไทย พร้อมด้วยพระสหจร ต่อมานายบวร กุลวนิช ได้มอบที่ดินถวายเพิ่ม 4 ไร่ 3 งาน 4 ตารางวา รวมเป็นเนื้อที่ 12 ไร่ 3 งาน 4 ตารางวา ได้รับอนุญาตสร้างวัดเมื่อวันที่ 12 เมษายน พ.ศ. 2503 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มีนาคม พ.ศ. 2505
วัดเจริญสมณกิจได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมา กว้าง 30 เมตร ยาว 60 เมตร ได้ผูกพัทธสีมาวันที่ 19 มีนาคม พ.ศ. 2511
ที่ตั้งวัดอยู่เชิงเขาโต๊ะแซะ มีพื้นที่เป็นขั้น ๆ ทั้งหมด 7 ขั้น เสนาสนะในวัดได้แก่ อุโบสถกว้าง 7 เมตร ยาว 21.75 เมตร สร้างเมื่อ พ.ศ. 2511 หลังคา 3 ลด   ช่อฟ้าใบระกาประดับด้วยกระจกสี ศาลาการเปรียญกว้าง 9 เมตร ยาว 14 เมตร สร้างเมื่อ พ.ศ. 2498 และกุฏิสงฆ์ จำนวน 18 หลัง นอกจากนั้นยังมีสถานีวิทยุเสียงธรรม ศูนย์เด็กเล็กวัดเจริญสมณกิจ มูลนิธิวัดเจริญสมณกิจ
สมดุลทางกลศาสตร์

สมดุลทางกลศาสตร์
วัตถุหนึ่งวางบนพื้นผิว โดยมีแรงกระทำ mg เป็นแรงน้ำหนัก และ N เป็นแรงปฏิกิริยาตั้งฉาก ทั้งสองแรงมีขนาดเท่ากัน แต่ทิศตรงข้าม เพราะฉะนั้นแรงลัพธ์จึงเท่ากับศูนย์ จึงถือได้ว่าวัตถุนี้อยู่ในสถานะสมดุลเชิงกลเสถียร
ในทางกลศาสตร์คลาสสิก อนุภาคที่อยู่ในภาวะสมดุลกล คือมีแรงลัพธ์ต่ออนุภาคที่เป็นศูนย์ สำหรับระบบทางฟิสิกส์ที่ประกอบด้วยระบบย่อยๆหลายๆระบบรวมกัน ระบบนั้นจะอยู่ในภาวะสมดุลได้ก็ต่อเมื่อแรงลัพธ์ที่กระทำต่อระบบย่อยๆทั้งหมดเท่ากับศูนย์
นอกจากการกำหนดสมดุลทางกลในแง่ของแรงแล้วยังมีคำจำกัดความอื่น ๆ อีกมากมายสำหรับความสมดุลทางกล ในแง่ของโมเมนตัม (Momentum) ระบบจะอยู่ในภาวะสมดุล หากโมเมนตัมของส่วนๆย่อยในระบบมีค่าคงตัว หรือในแง่ของความเร็ว (Velocity) ระบบจะอยู่ในภาวะสมดุลถ้าความเร็วคงที่ สำหรับสภาวะสมดุลกลการหมุน โมเมนตัมเชิงมุมของวัตถุจะต้องอนุรักษ์ และทอร์ก (Torque) เท่ากับศูนย์ โดยทั่วไปในระบบอนุรักษ์ สมดุลจะเกิดขึ้นเมื่อจุดหนึ่งที่ถูกกำหนดขึ้นในระบบ มีอัตราการเปลี่ยนแปลงพลังงานศักย์ ในพิกัดทั่วไปเป็นศูนย์
ถ้าอนุภาคในสภาวะสมดุลมีความเร็วเป็นศูนย์ อนุภาคนั้นจะอยู่ในภาวะสมดุลสถิต (Static equilibrium) เนื่องจากอนุภาคทั้งหมดในภาวะสมดุลมีความเร็วคงที่ นั่นคืออนุภาคจะอยู่นิ่งเสมอ เมื่อพิจารณาในกรอบอ้างอิงเฉื่อย (Inertial reference frame)
ความเสถียรภาพ (Stability)

คุณสมบัติที่สำคัญของระบบที่สมดุลกล คือความเสถียรภาพ